

**Κοινωνικός Αγώνας Δρόμου - Virtual Run**

**«Τρέχουμε ή Περπατάμε για έναν κοινό σκοπό:**

**ΝΑΙ στο Σεβασμό - ΟΧΙ στον Εκφοβισμό»**

**Διαδικασία και όροι συμμετοχής**

Στον κοινωνικό αγώνα δρόμου-virtual run, μπορεί κάποιος να τρέξει ή να περπατήσει την απόσταση των **5χλμ, 2χλμ ή 1χλμ,** που έχει δηλώσει κατά την εγγραφή του, σε οποιαδήποτε τοποθεσία, με οποιοδήποτε ρυθμό, σε εξωτερικό ή εσωτερικό χώρο, μόνος ή μαζί με φίλους (τηρώντας τα μέτρα προστασίας από τη διασπορά του COVID 19), οποιαδήποτε μέρα μεταξύ του διαστήματος που εξελίσσεται ο αγώνας (6-28 Μαρτίου 2021). Επίσης, μπορεί να τρέξει ή να περπατήσει τη συγκεκριμένη απόσταση περισσότερες της μιας φοράς.

Ο αγώνας απευθύνεται σε άτομα όλων των ηλικιών, που θέλουν να μεταδώσουν το κοινωνικό μήνυμα.

**Η περίοδος των εγγραφών θα ξεκινήσει στις 26 Φεβρουαρίου και θα διαρκεί καθόλη τη διεξαγωγή του αγώνα.**

**Για να συμμετέχετε στον κοινωνικό αγώνα δρόμου:**

**Βήμα 1:** Για την εγγραφή σας μπορείτε να επιλέξετε έναν από τους παρακάτω τρόπους:

**Α. Υποβάλλετε την εγγραφή σας στη φόρμα συμμετοχής που θα βρείτε** στην ιστοσελίδα του Δήμου Αγίας Βαρβάρας (<https://agiavarvara.gr>), στο facebook του Δήμου Αγίας Βαρβάρας (facebook: Δήμος Αγίας Βαρβάρας) και στο ιστολόγιο του Κέντρου Πρόληψης «Άρηξις»: ([http://kentroprolipsisarixis.blogspot.com](http://kentroprolipsisarixis.blogspot.com/))

**Φόρμα συμμετοχής:** [**https://forms.gle/J1mC9eRc6jpt84Bz5**](https://forms.gle/J1mC9eRc6jpt84Bz5)

**Β. Επικοινωνείτε τηλεφωνικά αναφέροντας όνομα, ηλικία, τηλέφωνο επικοινωνίας, τόπο διαμονής και απόσταση που επιθυμείτε να τρέξετε ή να περπατήσετε** στη γραμματεία του Κέντρου Πρόληψης «Άρηξις» (210 5313243).

Αφού ολοκληρώσετε με επιτυχία την εγγραφή σας, θα παραλάβετε το **αναγνωριστικό σήμα** σας για τον αγώνα, από το Δημαρχείο Αγίας Βαρβάρας, τηρώντας όλα τα μέτρα προστασίας για τον περιορισμό της διασποράς του κορονοϊού SARS-COV-2 **(ισχύει μόνο για δημότες Αγίας Βαρβάρας**). Για όλους τους υπόλοιπους θα σταλεί ηλεκτρονικά μέσω e-mail, προκειμένου να το εκτυπώσετε και να το έχετε μαζί σας την ημέρα που θα τρέξετε ή θα περπατήσετε. Επίσης, θα υπάρχει η δυνατότητα να αποτυπώσετε το δικό σας μήνυμα για τη συγκεκριμένη ημέρα, στον ειδικά διαμορφωμένο χώρο του αναγνωριστικού σήματος.

**Βήμα 2**: Την ημέρα που θα επιλέξετε να τρέξετε ή να περπατήσετε την απόσταση που έχετε δηλώσει (οποιαδήποτε μέρα εντός του χρονικού διαστήματος που διαρκεί ο αγώνας, 6-28 Μαρτίου) **βγάλτε μια φωτογραφία το αναγνωριστικό σήμα** **συμμετοχής σας με το μήνυμα σας για τη συγκεκριμένη ημέρα και για όσους έχουν τη δυνατότητα και το επιθυμούν αποτυπώστε με στιγμιότυπο** (screenshot) το αποτέλεσμα και την απόσταση που έχετε καταγράψει στο smartphone ή smartwatch σας.

**Βήμα 3**: **Στείλτε τη φωτογραφία ή και το στιγμιότυπο**(screenshot) στο e-mail:

runvirtual21@gmail.com

**Βήμα 4:** **Δείτε τις φωτογραφίες με τα μηνύματα** όλων των συμμετεχόντων στο facebook του Δήμου Αγίας Βαρβάρας και του Κέντρου Πρόληψης «Άρηξις».

**Βήμα 5: Αφού ολοκληρώσετε τον αγώνα θα σας αποσταλεί** στο e-mail σας **έπαινος συμμετοχής** και φόρμα εντυπώσεων, την οποία θα επιθυμούσαμε να συμπληρώσετε και να μας την αποστείλετε.

**H συμμετοχή στον Κοινωνικό Αγώνα είναι δωρεάν.**

